Myrón zo Sikyónu

Myrón (Myrón) bol tyran v starovekom gréckom meste Sikyón v 7. stor. pred Kr.

Myrón zo Sikyónu zvíťazil v tethrippe (jazdeckých pretekov dvojkolesových vozov so štvorzáprahom) na 33. olympijských hrách v roku 648 pred Kr.Pausanias, Periégésis tés Hellados, 6,19,2. Tethripon zaviedli na 25. olympijských hrách v roku 680 pred Kr. Prvým víťazom tejto disciplíny bol Pagóndas z Téb.Eusebios, Kronika 2,193.

Staroveký autor Pausanias uvádza, že Myrón dal po svojom olympijskom víťazstve vybudovať v Olympii pokladnicu, zvanú Sikyónska, ktorá sa nachádzala v Altide na vápencovej terase pri severnej strane Hérinho chrámu, za Kronovým pahorkom (Kronion). Na tejto terase boli pokladnice, podobné pokladniciam v Delfách, ktoré tam Gréci postavili na počesť boha Apolóna.Pausanias, Periégésis tés Hellados, 6,19,1. Pokladnice boli menšie stavby v podobe chrámu (in antis) a slúžili k ochrane a vystavovaniu obetných darov jednotlivých miest Grécka.

Sikyónska pokladnica mala podľa opisu Pausania dve miestnosti, jednu postavenú v dórskom a druhú v iónskom slohu. Steny miestností boli obložené medenými plátmi. Váha tohto kovu, pochádzajúceho z ďalekej Ibérie, (meď sa ťažila v okolí rieky Baetis) mala podľa uvedeného nápisu na stene až päťsto talentov (.). Okrem mnohých vzácnych obetných darov (meča so zlatou rukoväťou, rohu zo slonoviny a inýchPausanias, Periégésis tés Hellados, 6,19,6.) boli v tejto pokladnici uložené aj tri disky, ktoré sa používali pri pretekoch v päťboji.Pausanias, Periégésis tés Hellados, 6,19,4.

 Referencie a bibliografia 


 Pozri aj 
 Zoznam olympijských víťazov staroveku

Kategória:Vládcovia starovekého Grécka
Kategória:Víťazi starovekých olympijských hier v tethrippe
Kategória:Starovekí športovci zo Sikyónu
Kategória:Vládcovia Sikyónu